الطب اهم شرط خريجه كليه طب تره طب اسنان عذروني ما اقبل وتشتغل في مستشفى
اهلي مو حكومي وافظل خريجة كليه طب بالاضافه تعرف تكتب وتقره ومن شروطي
عدم الانجاب لانه اهلي كلهم منغوليا وراثه عدنه حتى بلد منغوليا نفوتله بدون فيزه
ولا جواز
2. اني راقصة حشاكم وتربيه شوارع وماكو ابو تاكسي مايعرفني ارغب بالزواج من رجل
دين طائفي كولش حتى وره ستة سنوات من الزواج اتوب على ايده واصير حبابه
ومستوره ومن اهم شروطي مو يسئلني وين رايحه وين جايه تره اني معارفي
هواي وخاصتنا اصحاب الحرف الشعبيه والصناعيه والتنكجيه والفيترجيه وكذلك
بعض من افراد الحكومه مو كلهم البعض يعني نصهم واطلع ناقصه اذا وره ستة
سنوات من الزواج ما اتوب لا جديات نويت اتوب بس ازوج وراها احسبولي ستة
سنوات عن الحلال والحرام خلي نضبط التاريخ لانه حلفت وما اريد احنث بالحلف
مالتي
3. اني امريه مطلقه وبعد يومين اخلص العده ابحث عن زوج
عنده جنسيه سويديه او دنماركيه كلش كلش اظعف الايمان هولنديه مستعده
للعيش معه في الغربه واترك وطني الغالي من الساعه اربعه الفجر الى هسه
الساعه العاشره ليلا ماجايه الكهرباء مستعده العيش في المنفى وترك بلاد
الرافدين صارلنه يومين ماكو ماي نغسل ونسبح بالماي مال الراديتر مال اللوري
مال سيد جاسم جوارينه ينطينه ماي من رادريته لانه احنا من اليمن السعيد
والله مستعده اعوف الوطن واعيش بالغربه وياه
4. اني شاب ارغب بالزواج من كاثوليكيه او بروتستانيه لانه اهل ذاك الصوب ماينطوني
امريه منهم واهل هذا الصوب ماينطوني امريه من عدهم لانه جوارينه اسمه جعيفيط ومستعد
للزواج في الفاتيكان والبابا يوحنا يعقد علينه بس خلصوني من هاي الطائفيه الطركاعه
واني اخوكم كلش محمض ومحتاج ازوج تره روتانا وميلودي سمطت ابو ابويه كل مغنيه
تطلع تهز من فوك الى جوه تره راح نصير طباكات شوفولي امريه تره والعباس افجر
روحي
5. هلو اني وائل من المنصور ارغب بالزواج من فيميل فري نايس اند اتراكتف
اند كورجس بليز كل وحده تشوف نفسها حلوه تطلع على الياهو ماسنجر او البالتوك
اشوفها بالويب كام اوكي حياتي اني وائل من مستشفى ابن النفيس الىالامراض النفسيه
نفسيتي كولش قلقله بالعراق ماجاي اتحمل واني بالعراق اشوف كل هاي المشاهد بالعراق
مشاهد ستار اكادمي وشد الاعصاب بالبرايم والله والله صوتت اني الى شذى حسون بس خفت تطلع تينا
تينا من لبنان تطلع ما اكدر اتحمل هيج مشاهد بالعراق اوكي كود نايت سي يو سون
هااا احد لكة شي يعجبة؟؟؟